
	1.
	Noteikumu projekts
9.2. ja nekustamo īpašumu nepārņem saskaņā ar šo noteikumu 9.1. apakšpunktu un tā sastāvā ietilpst valstij piekritīgā zeme – Vides aizsardzības un reģionālās attīstības ministrijai, Zemkopības ministrijai, Ekonomikas ministrijai vai Satiksmes ministrijai saskaņā ar likumu “Par valsts un pašvaldību zemes īpašuma tiesībām un to nostiprināšanu zemesgrāmatās” un Meža likumu ierakstīšanai zemesgrāmatā uz valsts vārda attiecīgās ministrijas personā;  
	Iebildums
Lūdzu papildināt ar informāciju, kāda ir kārtība, ja Nekustamais īpašums ir  piekritīgs vairākām institūcijām.
Piedāvātā redakcija
-
	Anita Vīksne (ZM)

	2.
	Noteikumu projekts
11. Valstij piekritīgā nekustamā īpašuma pārņēmēja pamatotu atteikumu pārņemt valstij piekritīgo nekustamo īpašumu nosūta Valsts ieņēmumu dienestam ne vēlāk kā 15 (piecpadsmit) darba dienu laikā no Valsts ieņēmumu dienesta uzaicinājuma nosūtīšanas dienas. Zemkopības ministrija attiecībā par meža zemi nevar atteikties pieņemt nekustamo īpašumu, ja nekustamajam īpašumam ir atsavināšanas ierobežojums.
	Iebildums
Zemkopības ministrija pirms sniedz pamatotu atteikumu pārņemt valstij piekritīgo nekustamo īpašumu, lūdz arī akciju sabiedrības "Latvijas valsts meži" viedokli. Ievērojot minēto, lūdzam pagarināt atteikuma nosūtīšanas Valsts ieņēmumu dienestam termiņu. 
Piedāvātā redakcija
-
	Anita Vīksne (ZM)



